ACORDOS PLENARIOS DA SESIÓN DE 22-06-15
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 23/07/2015)

Adoptados acordos polo Pleno Corporativo en sesión de 22 de xuño de 2015 en relación coa creación da Xunta de Goberno Local e de determinación de cargos con dedicación exclusiva e das súas retribucións así como as indemnizacións por asistencia a sesións dos órganos colexiados e asignación aos grupos políticos municipais, procédese á publicación da súa parte esencial: “5º.—ACORDO SOBRE A CREACIÓN DA XUNTA DE GOBERNO LOCAL.—Polo Sr. Alcalde proponse a adopción do acordo incluído na proposta de Alcaldía que, literalmente, di: En base á lexislación vixente, cóntase coa posibilidade de creación da Xunta de Goberno Local, xa que o noso municipio ten menos de 5.000 habitantes; por isto, ao non ser preceptiva, deberase acordar a súa existencia polo Pleno. Polo exposto, considerando o establecido no artigo 20.1 b) da Lei 7/1985, de 2 de abril, reguladora das Bases de Réxime Local (en adiante, LBRL), e apartado d) do núm.2 do artigo 35 do Regulamento de Organización, Funcionamento e Réxime Xurídico das Entidades Locais (en adiante, ROF), que prevé a creación deste órgano nos municipios menores de 5000 habitantes, órgano que estará composto como máximo por un terzo do número legal de membros da Corporación e presidido polo Sr. Alcalde, quen nomeará mediante Resolución de Alcaldía aos seus membros, sendo as súas competencias as que lle deleguen a Alcaldía e o Pleno daquelas que lles son propias, ademais da asistencia ao Alcalde no exercicio das súas atribucións. Estimando que a existencia deste órgano dentro do Concello pode ser de gran utilidade para os intereses municipais, por canto a gran diversidade dos servizos e temas municipais poden ser mellor xestionados coa garantía que sempre supón que a decisión corresponda a un órgano colexiado, polo exposto veño propoñer ao Pleno a adopción do seguinte 1º.—Crear a Xunta de Goberno Local, de acordo coa composición, funcións e competencias que as disposicións aplicables lles confiren, artigos 20 e 23 da LBRL e 35, 52 e 53 do ROF, integrada por dous membros e o Sr. Alcalde.2º.—Por Resolución de Alcaldía nomearanse os seus compoñentes, e darase conta ao Pleno, así como as delegacións de competencias da Alcaldía que proceda realizar neste órgano. (.). A continuación, procédese á votación. O Pleno Corporativo, con cinco (5) votos en contra do PP e seis (6) votos a favor –catro(4) do BNG e dous (2) do PSdeG-PSOE, acorda aprobar esta proposta”. “9º.—DETERMINACIÓNS DE CARGOS CON DEDICACIÓN EXCLUSIVA E DAS SÚAS RETRIBUCIÓNS, ASÍ COMO AS INDEMNIZACIÓNS POR ASISTENCIA A SESIÓNS DOS ÓRGANOS COLEXIADOS E ASIGNACIÓN AOS GRUPOS POLÍTICOS MUNICIPAIS.—Polo Sr. Alcalde proponse a adopción do acordo incluído na proposta de Alcaldía que, literalmente, di: DETERMINACIÓNS DE CARGOS CON DEDICACIÓN EXCLUSIVA E DAS SÚAS RETRIBUCIÓNS, ASÍ COMO AS INDEMNIZACIÓNS POR ASISTENCIA A SESIÓNS DOS ÓRGANOS COLEXIADOS E ASIGNACIONS AOS GRUPOS POLITICOS MUNICIPAIS. De acordo co establecido no artigo 75 da Lei 7/1985, de 2 de abril, reguladora das Bases de Réxime Local, e nas disposicións que a modifican, os membros das Corporacións Locais percibirán retribucións polo exercicio dos seus cargos cando o desempeñen con dedicación parcial ou exclusiva, asumindo as corporacións o pago das cuotas empresariais. O pleno deberá acordar a contía e condicións destas retribucións. O pleno determinará, así mesmo, a contía que se percibirá por asistencia ás sesións dos órganos colexiados: Pleno, Xunta de Goberno Local e outras Comisións. Igualmente asignaranse aos grupos políticos municipais unha dotación económica segundo o establecido no artigo 27 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais que prevé esta dotación para que os grupos poidan levar a cabo as súas tarefas corporativas e facilitar o exercicio dos seus dereitos e deberes. No concello, viñan desempeñándose con dedicación exclusiva os cargos de Alcalde-Presidente e máis os de Concelleiro/a Delegado nas áreas de Urbanismo, Obras e Servizos públicos, e Concelleiro/a de Servizos Sociais e Cultura, considerando de interese público a continuidade de dous dedicacións exclusivas para poder ter un bo funcionamento e que en definitiva redunde en beneficio de tódolos veciños, é polo que se propón a continuidade destas dúas dedicacións, axustadas ao reparto das áreas que se teñen establecido en Decreto de Alcaldía desta mesma data, e que son: Faise constar que nos artigos 75 bis e 75 ter da Lei 7/1985, de 2 de abril, Reguladora das Bases de Réxime Local, artigos introducidos pola lei 27/2013, de 27 de decembro, de racionalización e sostenibilidade da administración local; e na disposición nonaxésima da Lei 22/2013, de 23 de decembro, de presupostos xerais do estado na redacción que lle da á mesma o Real Decreto Lei 1/2014, de 24 de xaneiro, de reforma en materia de infraestruturas e transportes e outras medidas económicas, que modifica a Lei 22/2013, de 23 de decembro, de presupostos xerais do Estado para 2.014, se establece o límite de dedicacións exclusivas por poboación, que para o concello das Neves cunha poboación entre 3.001 e 10.000, que non poderán exceder de tres dedicacións, e o límite máximo total que poden percibir os membros das corporacións locais por tódolos conceptos retributivos e asistencias, establecendo que os municipios cunha poboación entre 1.000 e 5.000 habitantes poderán percibir como máximo 40.000,00 euros anuais. Polo exposto, proponse ao pleno o seguinte 1º Que o cargo de Alcalde-Presidente se desempeñe con dedicación exclusiva a tempo completo, cunhas retribucións brutas anuais de 34.000,00 euros, que se percibirá en 14 pagas, a razón de 2.428,57 euros mensuais, cos descontos que proceda pola aportación á Seguridade Social e coas retencións debidas de I. R. P. F. A aportación á Seguridade Social será por parte do Concello.2º Que o cargo de Concelleiro de fomento (urbanismo, vías e obras, tráfico, alumeado público, saneamento e augas) se desempeñe con dedicación exclusiva a tempo completo, cunha retribución bruta anual de 24.500,00 euros, que se percibirá en 14 pagas, a razón de 1.750,00 euros mensuais cos descontos que proceda pola aportación á Seguridade Social e as debidas retencións polo I. R. P. F. A aportación á Seguridade Social será por parte do Concello.3º Que o cargo de concelleiro de servizos sociais, deporte, medio ambiente e natural –lixo e limpeza-, e patrimonio se desempeñe con dedicación exclusiva a tempo completo, cunha retribución bruta anual de 24.500,00 euros, que se percibirá en 14 pagas, a razón de 1.750 euros mensuais, cos descontos que proceda pola aportación á Seguridade Social e as debidas retencións polo I. R. P. F. A aportación á Seguridade Social será por parte do Concello.4º O recoñecemento da dedicación exclusiva esixe a dedicación preferente ás tarefas propias do cargo, sen prexuízo doutras ocupacións marxinais que, en calquera caso, non poderán causar detrimento á dedicación ao Concello, e no caso de que as devanditas ocupacións sexan remuneradas, requirirase unha declaración formal de compatibilidade polo Pleno do Concello.5º Deberán confirmarse as altas, ou proceder a realizalas, no Réxime Xeral da Seguridade Social.6º As indemnizacións por asistencias a órganos colexiados serán as mesmas xa establecidas e recollidas no Orzamento Municipal vixente e que son as seguintes: Por asistencia a sesións do Pleno: 50,00 euros. Por asistencia a sesións da Comisión de Contas: 40,00 euros.7º.—Indemnización por atención da Alcaldía no caso de substitucións por Concelleiros que non teñan dedicación exclusiva: 40 euros diarios por asistencia efectiva ao Concello para despacho de asuntos o presidencia de sesións de órganos colexiados, se procede.8º Asignacións aos Grupos Políticos Municipais: fíxanse as mesmas asignacións aprobadas polo Pleno da Corporación no acto de aprobación do orzamento municipal para o 2015 polos seguintes conceptos e anualmente: Un compoñente fixo para cada grupo político municipal constituído, de 100 euros por grupo e ano. Un compoñente variable en función do número de concelleiros de cada un dos grupos, por cada concelleiro acadado: 200 euros/ano. Esta asignación económica non poderá destinarse ao pago de remuneración de persoal de calquera tipo ao servizo da Corporación nin á adquisición de bens que poidan constituír activos fixos de carácter patrimonial. Os grupos políticos deberán levar unha contabilidade específica desta dotación, que poñerán a disposición do Pleno da Corporación sempre que este o solicite para poder facer as comprobacións de que esta financiación se atén aos límites establecidos legalmente. Non procede facer modificacións orzamentarias para a efectividade destes acordos porque existe consignación suficiente no Orzamento Municipal do ano 2015, se ben quedan modificadas as Bases 41 e 42 das de execución do orzamento para 2015. Non obstante, a Corporación acordará o mais conveniente”. (.). A continuación se procede á votación. O Pleno Corporativo, con cinco (5) abstencións do PP e seis (6) votos a favor –catro (4) do BNG e dous (2) do PSdeG-PSOE, aproba este acordo”. O que se publica para xeral coñecemento. As Neves, 13 de xullo de 2015.—O Alcalde-Presidente, Xosé Manuel Rodríguez Méndez.